open-index/open-wikipedia-markdown huggingface dataset:
Kavl

En **kavl**, eller en **fløt**, blir brukt til å holde fiskeredskaper som garn, line og not flytende. Kavler kan være av tre, bjørkenever, bark, glass, kork eller plast.
 
Fram til rundt 1860 var trekavl det vanlige. Fordi treverk trakk vann, måtte man ta av kavlene hver gang man trakk garnet og tørke dem før de kunne brukes på nytt. Senere ble trekavlene avløst av kavler i glass. Før de runde glasskavlene kom i bruk, hadde kavlene flaskeform. Kuleformen gjør dem sterkere, men det er ikke lett å feste noe til ei kule. Derfor måtte man knytte et nett rundt dem, kalt *kavelhue* eller *kavelhud*. Gamle glasskavler har hue av naturtråd som sisal eller hamp, mens de nyere utgavene er laget av nylon. 
  
Ideen om å bruke kavler av glass ble først påtenkt av Christopher Faye, en handelsmann bosatt i Bergen. I juni 1843 sendte han brev til Christopher Berg ved Christiania Glasmagasin og foreslo produksjon av en spesiell flasketype som skulle brukes til å holde fiskegarn flytende. De første kavlene ble produsert på Hadeland Glassverk våren 1844. Berg og Faye utviklet produktet videre, og i mars 1845 ønsket Faye å endre på formen på kavlene til «æggformige». Fra 1845–1846 begynte også Aasnæs glassverk å produsere sine egne kavler med en særegen form. Utviklingen foregikk parallelt og glasskavlene fikk mot slutten av 1840-årene den etter hvert den kjente runde formen.

Lignende kavler har vært produsert i mange europeiske land, som Portugal, Frankrike, Storbritannia, Tyskland og Sverige. Etter hvert ble kavlene erstattet av blåser i plast. De siste glasskavlene ble produsert av Flesland Glassverk i 1956. I 1950-årene lå årsproduksjonen på cirka  kavler.

Garnknytting/-seising, eller kavlbinding, er et av prosjektene i Norges Husflidslags landsomfattende dugnad «Rødlista».

## Referanser




## Kilder
*Tidsskriftet Ottar (hvilket nummer?)

## Eksterne lenker
*Kystmuseenes skoleprosjekt «Kavelbetting»
Sætre skole (Asker)

**Sætre skole** er en barneskole på Sætre i Asker kommune i Akershus. Elevene kommer fra tettstedene Storsand og Sætre. Skolen har i utgangspunktet to klasser per trinn, men dette varier fra år til år ettersom det ikke er et jevnt antall elever. Barna på skolen går gjerne videre til Sætre ungdomsskole.

Sætre skole har som mål å utvikle et positivt og fruktbart læringsmiljø, der helhetstenkningen rundt det enkelte barn er i sentrum. Skolen jobber for trivsel og trygghet for alle: barn, foresatte og ansatte. Skolen jobber med seks grunnleggende ferdigheter for elevene som tar utgangspunkt i målet til skolen:
* Å kunne uttrykke seg muntlig
* Å kunne lese og forstå
* Å kunne uttrykke seg skriftlig
* Å kunne regne
* Digitale ferdigheter
* Sosiale ferdigheter

## Referanser


## Eksterne lenker
* Skolens hjemmeside
* Skoleporten
Ole Andreas Krogness (politiker)

**Ole Andreas Krogness** (1802–1869) var en norsk kjøpmann, bankmann og politiker. Han var stortingsmann for kjøpstedene Trondheim og Levanger fra 1848 til 1853 og fra 1857 til 1861.

## Liv og virke
Han vokste opp i en håndverkerfamilie med aner fra Kråknes i Rissa. Den begavede gutten begynte i lære hos kjøpmannen Arent Solem på Bakklandet. Solem var også en landskjent haugianer. Krogness var også venn av en annen haugianer, kjøpmann Erik Wullum. Wullum hadde også en forbindelse til Erik Rolfsen Krogness og hans sønner Andreas og Johan Richard Krogness, men de synes å ha vært av en annen slekt.

Rundt 1830 giftet han seg med Anne Birgitte (født Moe), enke etter Christopher Dahl, og overtok denne familiens manufakturhandel. Stesønnen Odin Dahl fortsatte forretningen fra 1850. Krogness var også blant grunnleggerne av Trolla bruk med støperi og skipsbyggeri, som senere gikk inn i verftsbedriften TMV. Han fikk også en viktig rolle i byens finansvesen; han var styremedlem (direktør) i Trondhjems Sparebank fra 1843 til 1869, i Norges Bank fra 1846 til 1869 og i Trondhjems Arbeiderforenings Spareskillingsbank.

Krogness var fra 1840 valgt inn i Trondheim bystyre og formannskap. Han var Trondheims varaordfører i 1854 og 1855. Han var stortingsmann for Trondheim og Levanger fra 1848 til 1853 og fra 1857 til 1861. Det var i første rekke byens håndverkere, krambodhandlere og noen radikale embedsmenn som stilte seg bak Krogness; han sluttet seg også til Reformforeningen. Han var formann i Stortingets bankkomité og medlem av flere komiteer om finansvesenet.

Krogness' politiske liv tok slutt da Fredrik Solem, sønn av hans gamle mentor Arent Solem, i 1861 ble avslørt som bedrager og tyv og tok sitt liv med stryknin. Det ble avslørt at Krogness lenge hadde visst at Fredrik Solem hadde skrevet falskt på en veksel, men dekket over det av hensyn til Fredriks far. Krogness hadde vært handelsbetjent hos kjøpmann Solem og derfra kunnet arbeide seg opp til bankdirektør. «Krognessianerne» greide å mobilisere for at Krogness fikk oppreisning ved å bli gjenvalgt til Stortinget i 1862, men han sa fra seg plassen.

Han døde i 1869 på sitt landsted på Nidarø. Krogness gate er oppkalt etter ham.

## Etterkommere
Ole Andreas og Anne Birgitte Krogness fikk sønnen Ole Andreas Tangen Krogness (1832–1877), som ble residerende kapellan til Vår Frue kirke i Trondheim, en kjent grundtvigianer og gift med Christiane Augusta Lindeman. Sønnesønnen Ole Andreas Krogness ble en ledende geofysiker.

## Referanser


## Eksterne lenker
*
Joe Donnelly

**Joseph Simon «Joe» Donnelly** (født 29. september 1955 i Massapequa i New York) er en amerikansk jurist, forretningsmann og politiker for Det demokratiske partiet. Han ble valgt inn i Senatet ved valget i 2012 og var senator til 2019. Han ble i mars 2022 USAs ambassadøre til Den hellige Stol.

## Liv og virke
### Bakgrunn
Joe Donelly ble født og vokste opp på Long Island. Han avla eksamen i jus ved Notre Dame University i 1981. Han praktiserte jus fram til 1996 da han startet trykkerifirmaet Marking Solutions.

### Politisk karriere
Donelly var medlem i styret for en valgkomite og leder av et skolestyre i Indiana. Han gjorde et mislykket forsøk på å bli valgt til Attorney General i Indiana i 1988 og lyktes heller ikke komme inn i Indianas delstatsforsamling i 1990.

I 2006 ble han valgt inn i Representantens hus. 

I valgkampen foran senatsvalget i 2012 presenterte han seg som opptatt av middelklassens interesser, mens han anklaget sin motstander Richard Mourdock for å være en «Wall Street kandidat». Han fokuserte på å ville fjerne skattehull, redusere skattene for jobbskapere, kutte i offentlige utgifter for å få ned budsjettunderskuddet

Richard Mourdock var i utgangspunktet favoritt til å vinne valget. Meningsmålingene viste et forholdsvis jevnt løp, men med Murdock stort sett noe foran. Etter en debatt hvor Mourdock som er motstander av abort også etter voldtekt uttrykte at barn som var blitt unnfanget ved voldtekt var kommet til ved Guds vilje gikk imidlertid Donelly forbi. Han vant valget med ca. fem prosentpoeng flere stemmer enn Murdock.

### Politisk profil
Donnelly tilhører en moderat, delvis konservativ fløy i Det demokratiske partiet og er medlem av Blue Dog Coalition i kongressen som består av selverklærte moderate demokrater. Han er motstander av fri abort, tilhenger av liberale våpenlover, for øke minstelønner og ønsker å minske innvandringen gjennom sterkere grensevern og kontroll av arbeidsgivere.

## Referanser


## Eksterne lenker
*
Subhanahu wa ta’ala

**Subhanahu wa Ta’ala** (سبحانه و تعالى) er et islamsk arabisk uttrykk i meningen *lovpriset er Han* eller *lovpriset være Han*. Uttrykket følger gjerne navnet Allah i islamske tekster som eksempelvis Koranen og Hadith, da gjerne som forkortelsen **SWT** i tekster gjengitt i det latinske alfabetet.

## Referanser
Arbeidermesterskapet i fotball 1933

**[[Arbeidermesterskapet i fotball]] 1933** var en norsk fotballturnering 
som ble arrangert av Arbeidernes Idrettsforbund (AIF). 
Sterling vant turneringen etter å ha slått 
Slemmestad SK 1-0 i finalen.

**Sterlings vinnerlag:** Bjarne Kristiansen, Lars Marthinsen, Rolf Olsen, Kåre Fredriksen, Johan Skotterud, Johnny Haugen, Ole Kristiansen, Harry Kristoffersen, Johan Ekeberg, Oscar Fredriksen, Gunnar Olsen sr. og Gunnar Olsen jr.

## Runder
* Innledende runde: Spilt 6. og 13. august. 21 kamper, 43 lag walk-over. Totalt 85 lag.
* 1. runde: Spilt 20. og 27. august. 32 kamper.
* 2. runde: Spilt 3. og 10. september. 16 kamper.
* 3. runde: 17. september.
* Kvartfinaler: 24. september.
* Semifinaler: 8. oktober.
* Finale: 22. oktober.

## Innledende runde

## 1. runde

## 2. runde

## 3. runde

## Kvartfinaler
* **[[Borgen Idrettslag (Sarpsborg)|Borgen Sarpsborg]]** – Ørn Trondheim 4-3 (spilt i Oslo)
* Halden AIL – **[[Sportsklubben Sterling|Sterling]]** 1-6 (spilt i Sarpsborg)
* **Jørpeland** – Agnes IL 2-1
* **[[Slemmestad Idrettsforening|Slemmestad SK]]** – Rapid Moss 3-1

## Semifinaler
* Borgen Sarpsborg – **[[Slemmestad Idrettsforening|Slemmestad SK]]** 0-1
* **[[Sportsklubben Sterling|Sterling]]** – Jørpeland 5-2

## Finale
* **[[Sportsklubben Sterling|Sterling]]** – Slemmestad SK 1-0

## Noter og referanser


## Kilder
* Arbeideravisa
* Arbeiderbladet

## Se også
* Norgesmesterskapet i fotball for menn 1933
* Liste over fotballklubber i Arbeidernes Idrettsforbund
Ragnhild Tokstad

**Ragnhild Tokstad Bergsmyr** (født *Ragnhild Tokstad*, 14. juni 1968) er en norsk tidligere skøyteløper. Hun representerte Norge og Leinstrand Idrettslag.

## Meritter
### Internasjonale mesterskap
Junior-VM på skøyter deltatt i ett VM ved en konkurranse.
:* Sainte-Foy 1986 i sammenlagt.
::* beste resultat 9.-plass sammenlagt i Sainte-Foy 1986.

### Sammenlagt i [[Verdenscupen på skøyter|verdenscupen]]

## Referanser


## Eksterne lenker
* 
*  Profil på ISU sine nettsider. (distanseresultater)
*  Profil på SpeedskatingStats.com (verdenscup-resultater)
*  Profil  på Speedskatingbase.eu (personlige rekorder)
*  Profil på The-Sports.org (sammenlagt i verdenscupen)
*
Neposa

* se systematisk inndeling

***Neposa*** er en slekt av sommerfugler som tilhører familien smygere (Hesperiidae).

## Utseende
Små til middelsstore (vingespenn 25-30 millimeter), brune og oransje smygere. Vingene er brune med oransje felter, på forvingen kan det være hvite flekker i stedet. Som vanlig hos Hesperiini er det ikke mulig å kjenne igjen slekten bare på ytre utseende.

## Utbredelse
Slekten er utbredt i Mellom-Amerika, alle artene er regnet som svært sjeldne.
De tre ny-beskrevne artene *N. armandoi*, *N. hestia* og *N. isabelae* er bare kjent i ett eller to eksemplarer hver.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Hesperiini  Latreille, 1807
**************** Slekten *Neposa* Austin & Warren, 2009
***************** *[[Neposa armandoi]]* Austin & Warren, 2009
***************** *[[Neposa heras]]* (Godman, 1900)
***************** *[[Neposa hestia]]* Austin & Warren, 2009
***************** *[[Neposa isabelae]]* Austin & Warren, 2009

## Kilder
* Brower, A.V.Z. & Warren, A. (2007) *Neposa* på *Tree of life* http://tolweb.org/Neposa/
* Markku Savela's Lepidoptera and some other life forms: Sjekkliste over artene. Hentet 3.11. 2012.

## Eksterne lenker
* 
* Butterflies of America - *Neposa* spp. http://www.butterfliesofamerica.com/L/t/Neposa_a.htm
Le Samyn

**Memorial José Samyn** er et belgisk endagsritt i landeveissykling som arrangeres hvert år i begynnelsen av mars. Rittet har blitt arrangert siden 1968. Rittet er av UCI klassifisert med 1.1 og er en del av UCI Europe Tour.

## Vinnere

## Referanser


## Eksterne lenker
*
Sergej Sjojgu

**Sergej Kuzjugetovitsj Sjojgu** (russisk: Сергей Кужугетович Шойгу, født 1955) er en russisk bygningsingeniør, økonom, politiker og general. Han var fra 1994 til 2012 Russlands minister for sivilforsvaret og fra 11. mai til 6. november 2012 guvernør i Moskva. Sjojgu var fra 6. november 2012 til 12. mai 2024 Russlands forsvarsminister. Han ble erstattet av Andrej Belousov.

Hans eldre søster Larisa Sjojgu var nestleder for Statsdumaen fra 2007 til sin død i 2021. Sjojgu er ikke etnisk russer. Han kommer fra den sibirske tuva-minoriteten. Moren ble født i Ukraina i en russisktalende familie.

Tidlig under Russlands invasjon av Ukraina 2022 hevdet Sjojgu at hovedhensikten var å beskytte Russland fra militær trussel fra vestlige land, herunder å *avnazifisere* og *demilitarisere* Ukraina.

I juni 2024 utstedte den Den internasjonale straffedomsstolen arrsestordre på Sjojgu og forsvarssjef Valerij Vasiljevitsj Gerasimov. De er tiltalte for utstrakte og systematiske angrep på sivile mål i krigen mot Ukraina.
 
## Referanser


## Eksterne lenker
* 
*
Skiveprotrusjon

**Skiveprotrusjon** er en utbuling på en mellomvirvelskive i ryggsøylen.

En skiveprotrusjon er som regel forbigående, men kan også være et forstadie til en skiveprolaps. I likhet med prolaps kan en protrusjon i en del tilfeller være smertefull dersom den presser mot omgivelsene, særlig hvis den legger trykk på isjiasnerven.

Det kan være vanskelig å oppdage en protrusjon ved hjelp av røntgen eller MR. Bortsett fra fysisk aktivitet er behandlingsmulighetene meget begrensede.

## Referanser
Tukthuset

**Tukthuset** eller **Tugthuset** kan vise til:

* Tukthus – oversiktsartikkel om begrepet tukthus
* Manufakturhuset – tukthus i Bergen
* Prinds Christian Augusts Minde – i Storgata 36 i Oslo
* Tugt- og Børnehuset – tukthus i København
* Tugt- og Manufacturhuset – tukthus i Storgata 33 i Oslo
* Tukthuset i Trondheim
Eliteserien i volleyball for menn

**Eliteserien i volleyball for menn** er den øverste divisjonen for norsk volleyball for herrer i Norge. Siden sesongen 2013-2014 har den hatt navnet **Mizunoligaen**.

## Referanser


## Eksterne lenker
* Mizunoligaen,  fra nettstedet volleyball.no.
Spinning (tekstil)

**Spinning**,  er å spinne, snurre, rotere noe. Denne aktiviteten utføres når en fører sammen fibre av ull, silke, bomull, lin og andre fibre til garn og tråd. Ved å snurre fibrene sammen, vil de binde seg til hverandre, slik at lengden på tråden kan økes utover lengden på enkeltfibre, samtidig som tråden blir sterkere.

Fra forhistorisk tid er spinning utført med enkle håndredskaper: håndrokk, håndtein med spinnehjul. Dette er enkle, lette redskaper som kan brukes overalt og i kombinasjon med andre gjøremål. Spinnerokken fikk utbredelse fra middelalderen av og er brukt i husflidsammenheng fram til vår tid. Spinnemaskiner kom som en del av den industrielle revolusjonen

Før fibrene spinnes må de behandles slik at fibrene legges samme vei. Det er ulike typer redskaper som brukes til ulike typer fibre. Lin hekles, ull kardes.  

En passende mengde fibrer kan holdes eller festes til en håndrokk eller ett rokkehode. Så ble fibrene dradd ut mellom fingrene i kombinasjon med at håndtein eller spinnerokk snurret mindre mengde ullfibre rundt seg selv og dannet tråd. 

Denne prosessen foregår nå maskinelt med unntak av hos tradisjonsbærende kunsthåndverkere.

## Se også
* Liste over håndverksfag og håndverksteknikker
* Spinnerokk
* Håndtein
* Spinning Jenny
* Repslagning, spinning, fletting og annen framstilling av tauverk
* Gogn, redskap til å tvinne forsyntråd med (fortom på fiskesnøre)

## Litteratur
* Collier, Ann M (1970), *A Handbook of Textiles*, Pergamon Press, pp. 258, ISBN 0-08-018057-4

## Eksterne lenker
* 
*  Om spinning, fra Trowbridge Museum
Carrie (2013)

***Carrie*** er en amerikansk skrekkfilm fra 2013. Filmen er regissert av Kimberly Peirce, skrevet av Roberto Aguirre-Sacasa basert på romanen med samme navn av Stephen King, og har Chloë Grace Moretz og Julianne Moore i hovedrollene.

Filmen er en nyinnspilling av *[[Carrie]]* (1976).

## Handling
Carrie White (Chloë Grace Moretz) er en ensom tenåring som blir mobbet på skolen og som blir overbeskyttet av sin dypt religiøse mor (Julianne Moore). Imidlertid har hun en stor hemmelighet; hun har telekinese - evnen til å kunne bevege på gjenstander uten å berøre dem. Når hun endelig føler at klassekompisene tar mobbingen for langt på skoledansen, bestemmer Carrie seg for å slå tilbake mot dem ved hjelp av sine overnaturlige evner.

## Rolleliste
* Chloë Grace Moretz i rollen som Carrie White
* Julianne Moore i rollen som Margaret White
* Gabriella Wilde i rollen som Sue Snell
* Cësar Yedra i rollen som Leandro Bawman
* Ansel Elgort i rollen som Tommy Ross
* Alex Russell i rollen som Billy Nolan
* Portia Doubleday i rollen som Chris Hargensen
* Judy Greer i rollen som Miss Desjardin
* Michelle Nolden i rollen som Estelle Parsons
* Zoe Belkin i rollen som Tina Blake

## Eksterne lenker
* 
*
Antiandrogen

**Antiandrogen** er en type legemiddel som reduserer androgennivåer (herunder bl.a. testosteron) i kroppen. Androgener fører til utvikling av mannlige sekundære kjønnskarakteristika – antiandrogener motvirker dette. Slike legemidler brukes av både cispersoner og transpersoner av ulike medisinske grunner. F.eks. kan antiandrogener brukes til å behandle hirsutisme blant ciskvinner. Alle menn og kvinner har både androgener (som testosteron) og østrogener i kroppen, men nivåene er forskjellige. Det er likevel store individuelle forskjeller innenfor samme kjønn, og noen ciskvinner kan ha unormalt høye androgennivåer som kan føre til hårvekst og andre mannlige trekk.

Antiandrogener brukes videre for å behandle prostatakreft hos menn, der reduksjon av androgennivåer vil ha en gunstig effekt. Store doser antiandrogener brukes i hormon-substitusjonsbehandling av transkvinner for å undertrykke androgener og redusere dette til et kvinnelig nivå. Antiandrogener ble oppdaget i 1960-årene og har siden blitt et standardelement i forskjellige medisinske behandlinger.

Det finnes mange ulike legemidler som brukes som antiandrogener, blant disse finner man bl.a. Androcur og spironolakton.

## Eksterne lenker
* Om antiandrogen, fra *Store norske leksikon*
Gaula kraftverk

**Gaula kraftverk** er et vannkraftverk i Gaulavassdraget ved Reitan i Holtålen kommune i Trøndelag. Det eies og drives av Midt Energi.

Kraftverket ble opprinnelig bygd 1923 som energikilde for Killingdal gruver og erstattet i sin tid et kraftverk fra 1905 som lå lenger oppe i elva. Installert effekt i det nyere kraftverket var 515 kW, midlere årsproduksjon var rundt 3 GWh.

Gauldal Energi overtok kraftverket 1987 etter at gruvedriften hadde blitt nedlagt året før. Det ble nedlagt i 2008.

I 2009 ble det åpnet et nytt kraftverk ved siden av det gamle. 

Installert effekt er 2,6 MW fra to francisturbiner. Årsproduksjon er 16 GWh.

## Referanser


## Kilder
* 
* NVE vannkraftdatabase
* Midt Energi om Gaula kraftverk 
* Store Norske Leksikon
Nyhasidisme

**Nyhasidisme** eller *jødisk fornyelse* (hebraisk: ; jiddisch: ; engelsk: *Jewish Renewal*) er en nyere, hovedsakelig nordamerikansk bevegelse innenfor jødedommen som har utspring i ḥasidisme. Den søker gi ny vitalitet til moderne jødedom med mystiske, hasidiske, musikalske og meditative virkemidler. Den skiller seg fra Baal teshuva-bevegelsen med en tilbakevending til ortodoks jødedom. Nyhasidisme legger stor vekt på likestilling mellom kjønnene, på fredsarbeid og miljøvern, har flere synkretistiske trekk og med en forståelse av jødedommen som en religiøs sivilisasjon i stadig utvikling, en forståelse som er lånt fra rekonstruksjonistisk jødedom.

De viktigste lederne innenfor nyhasidismen er Zalman Schachter-Shalomi og Arthur Waskow. Bevegelsen benytter blant annet kabbalistisk og hasidisk teori og praksis i et ikke-ortodokst, egalitært rammeverk. Bevegelsen tar til seg venstreorienterte trekk som feminisme, miljøvern og pasifisme og utvider den tradisjonelle jødiske gudstjenesten med ekstatiske elementer som meditasjon, chanting og dans. Som del av arbeidet i å utvide det jødiske ritualet låner medlemmene fritt og åpent fra buddhisme, sufisme, indianske naturreligioner og andre trosforestillinger. Dette fenomenet er kjent i religionsvitenskapen som synkretisme. Mange jøder utenfor nyhasidismen ser religiøs synkretisme som uforenlig med jødedommen og regner derfor ikke den såkalte jødiske fornyelsen som en del av den jødiske religionen.

## Referanser


## Litteratur
* Lerner, Michael (1994): *Jewish Renewal: A Path to Healing and Transformation* 
* Schachter-Shalomi, Zalman (1993): *Paradigm Shift: From the Jewish Renewal Teachings of Reb Zalman Schachter-Shalomi* 
* Groesberg, Sholom, (2008): *Jewish Renewal:  A Journey: the movement's history, ideology and future,*iUniverse, Inc.
* Kaplan, Dana Evan, (2009 ): *Contemporary American Judaism: Transformation and Renewal,* Columbia University Press (har et kapittel til tidlig historie og veksten for Nyhasidisme)
* Bader, Michael J. (1994): *Shame and Resistance to Jewish Renewal* i: *Tikkun* 9(6): 23.

## Eksterne lenker
* ALEPH Alliance for Jewish Renewal
* OHaLaH:  The Association of Rabbis for Jewish Renewal
Kick-Ass 2

***Kick-Ass 2*** er en amerikansk-britisk actionkomedie/superheltfilm fra 2013.

Den er en oppfølger ril *[[Kick-Ass]]* fra 2010.

## Om filmen
Filmen er skrevet og regissert av Jeff Wadlow, basert på Mark Millar og John Romita jr.s tegneserie om superhelten Kick-Ass. Aaron Johnson, Chloë Grace Moretz og Christopher Mintz-Plasse gjentar sine hovedroller fra originalen, og Jim Carrey er også med i en sentral rolle.

## Handling
Dave (Aaron Johnson) og Mindy (Chloë Grace Moretz) vil gjerne starte et lag bestående av superhelter, men må skrinlegge planene når Mindy blir tatt i Hit Girl-kostymet sitt og er nødt til å legge det på hylla og leve et vanlig tenåringsliv. Dave står dermed på bar bakke, og bestemmer seg i stedet for å bli med en gjeng andre normale folk som i likhet med ham selv har blitt inspirert til å bekjempe kriminalitet med kostymer.

Gruppen er kalt "Justice Forever", og er ledet av hardhudede Colonel Stars and Stripes (Jim Carrey). Imens planlegger Kick-Ass' fiende Red Mist (Christopher Mintz-Plasse) - som har døpt om seg selv til Mother Fucker - en hevn som vil påvirke alle Kick-Ass kjenner og bryr seg om. Men det er én ting Red Mist ikke har regnet med - Dave har alle medlemmene i Justice Forever bak seg, og de lar ikke sine medlemmer i stikken.

## Rolleliste
* Aaron Johnson i rollen som Dave Lizewski/Kick-Ass
* Chloë Grace Moretz i rollen som Mindy Macready/Hit-Girl
* Christopher Mintz-Plasse i rollen som Chris D'Amico/The Mother Fucker
* Jim Carrey i rollen som Colonel Stars and Stripes
* Donald Faison i rollen som Doctor Gravity
* Lyndsy Fonseca i rollen som Katie Deauxma
* John Leguizamo i rollen som Javier
* Morris Chestnut i rollen som Sergeant Marcus Williams
* Clark Duke i rollen som Marty/Battle Guy
* Lindy Booth i rollen som Night Bitch
* Robert Emms i rollen som Insect Man
* Augustus Prew i rollen som Todd
* Andy Nyman i rollen som The Tumor
* Daniel Kaluuya i rollen som Black Death
* Yancy Butler i rollen som Angie D'Amico
* Ella Purnell i rollen som Dolce
* Olga Kurkulina i rollen som Mother Russia
* Lee Asquith-Coe i rollen som Officer Barnhart

## Eksterne lenker
* 
*
Serdis

* se systematisk inndeling

***Serdis*** er en slekt av sommerfugler som tilhører familien smygere (Hesperiidae).

## Utseende
Middelsstore (vingespenn ca. 40 millimeter), brunlige smygere. Oversiden er mørkbrun med mer eller mindre utbredte, brunoransje felter, nær forkanten av forvingen kan det være noen små, hvite flekker. Undersiden er noe grønnlig brun, i alle fall på bakvingen, som gjerne har to lyse tverrbånd.

## Levevis
Disse smygerne lever i tropisk skog.

## Utbredelse
Slekten er utbredt i det nordvestlige Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Hesperiini  Latreille, 1807
**************** Slekten *Serdis* Mabille, 1904
***************** *[[Serdis statius]]* (Plötz, 1883)
***************** *[[Serdis venezuelae]]* (Westwood, 1852)
***************** *[[Serdis viridicans]]* (C. & R. Felder, 1867)

## Kilder
* Brower, A.V.Z. & Warren, A. (2007) *Serdis* på *Tree of life* http://tolweb.org/Serdis/
* Markku Savela's Lepidoptera and some other life forms: Sjekkliste over artene. Hentet 3.11. 2012.

## Eksterne lenker
* 
* Butterflies of America - *Serdis* spp. http://www.butterfliesofamerica.com/L/t/Serdis_a.htm
Karagöz-Hacivat

**Karagöz** (som betyr *svartøye* eller *sigøyner* på tyrkisk) og **Hacivat** (forkortet form for "Haci Cevat", som betyr "pilegrimen Cevat", også skrevet som **Hacivad**) er et tyrkisk skyggespill som stammer fra 1400-tallet.

Skyggespillet ble i 2009 inkludert i UNESCOs liste over "verdens kultur-og naturvernområder" (Verdensarven) som tyrkisk kulturarv. I den tyrkiske byen Bursa, hvor Karagöz og Hacivat stammer fra, finnes det et eget museum for skyggespillet. Den internasjonale figurteaterorganisasjonen UNIMAs avdeling i Bursa arrangerer, sammen med de lokale myndighetene i Bursa, en årlig festival der det vises både Karagöz-forestillinger og annet skyggespill. 

Det kom på slutten av 1800-tallet også en gresk oppfølger, Karagiozis, som var basert på tyrkiske Karagöz, men etter hvert fikk et mer gresk preg.

I dag er Karagöz og Hacivat, ofte også bare referert som Karagöz-skyggespillet, fortsatt populært i forbindelse med ulike kulturelle arrangementer og i den islamske måneden ramadan, men ikke særlig synlig i det daglige liv.

## Figurer og handling
Skyggespillet er sentrert rundt morsomme dialoger og diskusjoner mellom Karagöz og Hacivat. **Karagöz** er den folkelige, rappkjeftede karakteren som ikke er redd for å si det han vil. Han er også analfabet, men kommer til gjengjeld alltid med raske og morsomme replikker. **Hacivat** representerer den velutdannede, men noe blærete og overlegne overklassen. Han er alltid høflig og snakker poetisk, i motsetning til Karagöz. Han prøver å lære opp og forklare Karagöz forskjellige ting, men blir møtt med skarpe kommentarer og innimellom med et hodeslag eller to. Likevel er det Karagöz som er den mest populære skikkelsen.

I tillegg til disse hovedkarakterene finnes det også andre figurer og settinger, som den høye mannen **Uzun Efe**, stoffavhengige **Kanbur Tiryaki**, den flørtende damen **Nigâr**, med flere. Det tradisjonelle, tyrkiske skyggespill-universet omfatter også en rekke ikke-tyrkiske karakterer.

## Film
I 2005 ble det laget en film om Karagöz Hacivat med tittelen *Hacivat Karagöz Neden Öldürüldü* (Hvorfor ble Hacivat og Karagöz drept?). Flere kjente skuespillere spilte i den litt over to timer lange filmen, som rask ble veldig populær i Tyrkia. Filmen har nå en IMDB-score på 7,5/10. Filmen vant tre priser på Antalya Internasjonale Filmfestival i 2006.

## Referanser


## Videre lesning
*Traditional Turkish Shadow Theatre Karagoz
Beyşehir

**Beyşehir** er en by og et distrikt i provinsen Konya i Sentral-Anatolia i Tyrkia. Byen ligger på sørøsstsiden av Beyşehirsjøen mens Taurusfjellene ligger i vest og sørvest. Byen har litt over 30 000 innbyggere, mens hele Beyşehir-distriktet har litt over 70 000 innbyggere.

I antikken het byen Pisidia. 

## Tyrkere fra Beyşehir i Norge
Selv om det hadde kommet enkelte tyrkere til Norge allerede på 1940- og 1950-tallet, var det først i begynnelsen av 70-tallet at den store tyrkiske innvandringen til Norge startet, med et titalls tyrkere som hadde utvandret fra Beyşehir, nærmere bestemt fra landsbyen Göynem, til Norge for å jobbe på Liermoen Torvstøfabrikk i Aurskog-Høland. Mange av dagens norsk-tyrkere, som utgjør litt over 16 000 inkludert tyrkisk-kurdere, kommer nettopp fra Beyşehir, og kunne feire 40-årsjubileum i 2012.

På grunn av den store utvandringen fra Beyşehir og landsbyene rundt til Drammen har politikere fra Drammen og Beyşehir gjensidig besøkt hverandre, og i 2003 fikk en plass ved innkjøringen til Beyşehir navn etter Drammen.

## Severdigheter og kultur i Beyşehir
Beyşehir ligger rett ved siden av  Beyşehirsjøen (tyrkisk Beyşehir Gölü), som er landets nest største innsjø og største ferskvannssjø. Den har fått navnet etter byen Beyşehir, og får vannet sitt via elver fra Sultanfjellene. Innsjøen har et areal på 650 km² og er 45 km lang og 20 km bred. Dypeste punktet er 10 m. Det finnes 32 øyer her, og området er Beyşehirs nasjonalpark. Det finnes også mange ulike fuglearter i området. 

Hver sommer feires Beyşehirsjø-festivalen i Beyşehir, hvor både lokale og nasjonale artister opptrer på scenen, og det blir holdt konkurranser i ulike sportsgrener som sykling og riding. Det pågår økt handelvirksomhet under festivalsperioden. Innsjøen benyttes også til å ulike aktiviteter.

Beyşehir er foruten dette kjent for Steinbrua, som er en historisk kombinasjon av bru og demning bygget av osmanene i årene 1907-1914. 

Eşrefoğlu-moskeen fra 1200-tallet, bygget av seljukene, er en annen viktig severdighet i Beyşehir. Moskeen regnes som en del av verdensarven og er under beskyttelse av UNESCO. Det finnes i tillegg flere historiske moskeer og andre bygninger i Beyşehir.


Image:Eflatunpinar - Close up.jpg
Image:Beysehir from Lake Beysehir.jpg
Image:Tas Kopru.JPG


## Referanser


## Eksterne lenker
* 
* Kommunens offisielle nettside 
* Kulturforening for norske borgere med bakgrunn fra Göynem
* Google Maps
Escape Plan

***Escape Plan*** er en amerikansk actionthriller fra 2013. Filmen er regissert av Mikael Håfström, og har Sylvester Stallone og Arnold Schwarzenegger i hovedrollene.

## Handling
Ray Breslin (Sylvester Stallone) jobber med å designe fengselsceller. Når han blir satt i en felle og deretter uskyldig dømt for et mord, blir han kastet inn i en celle han selv har designet. Han begynner straks å planlegge flukten - han skal på død og liv finne personen som har lurt ham. Som medhjelper har han den vise og sjelfulle fangen Swan Rottmayer (Arnold Schwarzenegger).

## Rolleliste
* Sylvester Stallone som Ray Breslin
* Arnold Schwarzenegger som Swan Rottmayer
* Jim Caviezel som Willard Hobbes
* Vincent D'Onofrio som Lester Clark
* Sam Neill som Dr. Emil Kaikev
* Vinnie Jones som Drake
* 50 Cent som Hush
* Amy Ryan som Abigail Ross
* Faran Tahir som Javed
* Matt Gerald som Roag

## Trivia
* Når filmen først kom i produksjon var Bruce Willis påtenkt hovedrollen, mens Antoine Fuqua skulle regissere.

## Eksterne lenker
* 
*
Driedaagse van West-Vlaanderen

**Driedaagse van West-Vlaanderen** eller **Johan Museeuw Classics** er et belgisk etapperitt i landeveissykling som arrangeres hvert år i mars. Rittet har blitt arrangert siden 1945. Rittet er av UCI klassifisert med 2.1 og er en del av UCI Europe Tour. 

## Vinnere

## Eksterne lenker
*
Smolnyjklosteret

**Smolnyjklostret** (russisk: ) eller **Smolnyjkomplekset** () er et bygningskompleks som opprinnelig ble oppført som kloster. Smolnyjklostret ligger i St. Petersburg i Russland ved Nevas bred, og anlegget omfatter Smolnyjkatedralen.

Klostret ble oppført i perioden 1748–1769, på ordre fra keiserinne Elisabeth – en av Peter den stores døtre –, med Francesco Bartolomeo Rastrelli som arkitekt.

## Navnet
Navnet «Smolnyj» har sammenheng med klosterets beliggenhet. Da byen St. Petersburg ble grunnlagt ble det laget bek på dette stedet (bek heter *smola* på russisk), til bruk ved bygging og vedlikehold av skip. Derfor ble området kalt «smolny» – stedet der man tilbereder bek.

## Katedralen
Klostrets sentrale bygning er katedralen, en hvit og blå barokkbygning, som betraktes som et av Rastrellis mesterverker. Han planla også et 160 meter høyt klokketårn, og modellen av dette tårnet finnes i Det russiske kunstakademiets forskningsmuseum. Elisabeths død i 1762 medførte at klokketårnet aldri ble bygget, og arbeidet ved klosteret stanset opp i flere år. Den nye keiserinnen, Katarina II, var ikke begeistret for barokkstilen.

## Bruksendringer
I perioden 1764–1808 ble flere av bygningene tatt i bruk av Smolnyj-instituttet, før de fikk sin egen bygning. Katedralens interiør ble først ferdigstilt i 1835, og da i Vasilij Stasovs neoklassisistiske stil. Katedralen ble vigslet 22. juli 1835, med et hovedalter viet Oppstandelsen, og to sidealtre viet til henholdsvis Maria Magdalena og St. Elisabet.

Under det sovjetiske regimet var katedralen stengt (1923–1982), og den forfalt. Etter kommunismens fall ble den innredet som konserthus. De omkringliggende klosterbygninger er i dag kontorer for private og offentlige organisasjoner, blant annet har Statsuniversitetet i Sankt Petersburg kontorer der.

## Referanser


## Eksterne lenker
*
The Last Stand

***The Last Stand*** er en amerikansk actionthriller fra 2013. Filmen er regissert av Jee-won Kim, og har Arnold Schwarzenegger i hovedrollen.

Filmen hadde norsk premiere 8. mars 2013.

## Handling
Ray Owens (Arnold Schwarzenegger) er blitt sheriff i den lille, kjedelige landsbyen Sommerton Junction etter å ha trukket seg tilbake fra LAPD og storbykriminaliteten. Målet er å få et roligere liv frem til han pensjonerer seg. Men når lederen av en stor dopliga, Gabriel Cortez (Eduardo Noriega), rømmer fra FBI og har kurs for småbyen, må sheriff Owens motvillig trå til for å hjelpe de store amerikanske autoritetene en siste gang. Han får hjelp fra noen av innbyggerne i landsbyen, blant annet eieren av våpenmuseet, Lewis Dinkum (Johnny Knoxville).

## Rolleliste
* Arnold Schwarzenegger som Sheriff Ray Owens
* Johnny Knoxville som Lewis Dinkum
* Forest Whitaker som Agent John Bannister
* Rodrigo Santoro som Frank Martinez
* Peter Stormare som Thomas Burrell
* Jaimie Alexander som Deputy Sarah Torrance
* Eduardo Noriega som Gabriel Cortez
* Luis Guzmán som Deputy Mike Figuerola
* Zach Gilford som Deputy Jerry Bailey
* Génesis Rodríguez som Agent Ellen Richards
* Daniel Henney som Agent Phil Hayes
* Tait Fletcher som Eagan
* John Patrick Amedori som Agent Aaron Mitchell
* Harry Dean Stanton som Parsons
* Sonny Landham som Henry
* Chris Browning som Pony Tail

## Trivia
* Arnold Schwarzenegger figurerte i sin første hovedrolle siden *[[Terminator 3: Rise of the Machines]]* (2003). Når filmen kom ut i januar 2013, var det altså nesten ti år siden actionlegenden sist hadde en hovedrolle.
* Den sørkoreanske regissøren Jee-won Kim prater ikke engelsk, så han måtte bruke en tolk for å kunne kommunisere med skuespillerne.

## Referanser


## Eksterne lenker
* 
*
Jeff Flake

**Jeffry Lane «Jeff» Flake** (født 31. desember 1962 i Snowflake i Arizona) er en amerikansk politiker som representerer Det republikanske parti. Flake satt i Representantenes hus fra 2001 til 2013. Han ble ved valget i 2012 valgt til Senatet for delstaten Arizona, og tok over plassen til Jon Kyl i januar 2013.

I oktober 2017 kunngjorde Flake at han ikke ønsket å stille til gjenvalg til Senatet på grunn av den retningen partiet hadde utviklet seg i under president Donald Trump.

## Bibliografi
* 

## Referanser


## Eksterne lenker
* 
* 
*
St. Petersburgs flagg

**[[St. Petersburg]]s flagg** har en rød grunnfarge og dekoreres i midten av sølvfargede ankere i kors og et gyllent septer.

Ankrene krysser hverandre i midten, med sjøankeret til venstre og elveankeret til høyre. Ankrene symboliserer St. Petersburgs havner for sjø og elv. Septerer ligger over ankrene i midten og viser at byen tidligere var Russlands hovedstad.

Flagget ble antatt 8. juni 1992 av byrådet (vedtak nr. 96) og har forholdet 2:3.

## Referanser


## Eksterne lenker
* 
*  Flags of the World: Flag of Saint Petersburg
Hadesina divisa

***Hadesina divisa*** er en sommerfugl innen gruppen tannspinnere. Den lever i Colombia.

## Kilder
* Miller, J.S. 2009: Generic revision of the Dioptinae (Lepidoptera: Noctuoidea: Notodontidae) Part 1: Dioptini. *Bulletin of the American Museum of Natural History*, **321**: 1-674.

## Eksterne lenker
* 
* Hadesina divisa hos Discover Life
Marthe Sundby

**Marthe Randine Sundby** (født 18. april 1975, død 12. september 2017) var en norsk kroppsbygger og skøyteløper. Hun representerte Norge, Team Fitnessplanet i kroppsbygging og Aurskog-Finstadbru Sportsklubb som skøyteløper.

Hun var norsk og nordisk mester i bodybuilding 2012 og ble norgesmester også i 2006. Hun var flere ganger norsk mester i juniorklassen i hurtigløp på skøyter.

Sundby ble kreftsyk i 2007 og ble erklært frisk i 2012, men ble på nytt syk, og døde 12. september 2017.

## Meritter
### Norgesrekorder
Liste over norgesrekordnoteringer gjort av Marthe Sundby.
;Junior damer

:* = Ikke offisiell rekord.

### Internasjonale mesterskap på skøyter
Junior-VM på skøyter deltatt i tre VM ved tre konkurranser.
:* Calgary 1991 i sammenlagt, Warszawa 1992 i sammenlagt og Baselga di Pinè 1993 i sammenlagt.
::* Beste resultat 11.-plass sammenlagt i Baselga di Pinè 1993.

## Personlige rekorder i skøyteløp

## Referanser




## Eksterne lenker
* 
;Skøyter
*  Marthe Sundby på Jakub Majerski's Speedskating database (Adelskalender distanser og sammenlagt)

;Kroppsbygging
* 
*
Det europeiske akademi for vitenskap og kunst

**Det europeiske akademi for vitenskap og kunst** (latin: *Academia Scientiarum et Artium Europaea*) ble grunnlagt i den østerrikske byen Salzburg i 1990 av den salzburgske hjertekirurgen Felix Unger, kardinal-erkebiskopen Franz König fra Wien og statsviteren og filosofen Nikolaus Lobkowicz.

Akademiet hadde i 2012 omtrent halvannet tusen europeiske vitenskapsmenn og kunstnere, hvorav 29 er nobelprisvinnere. Disse drøfter spørsmål som Europa og verden står overfor, i tidsskrifter.  

Medlemmene er innordnet i følgende syv kategorier:
:I. Humaniora
:II. Medisin
:III. Kunst
:IV. Naturvitenskap
:V. Statsvitenskap, rettsvitenskap og økonomi
:VI. Naturvitenskap og teknisk vitenskap
:VII. Verdensreligioner

## Se også
*Alma Mater Europaea
*Europa-colleget

## Referanser


## Eksterne lenker
* 
* Nettstedet til Alma Mater Europaea
Strandberg

**Strandberg** kan vise til:
* Britt (Marianne) Strandberg (1934, Hennan &ndash; )
* Lennart Strandberg (1915, Malmö  1989, Ystad &ndash; )
* Marek Strandberg (1965, Tallinn &ndash; )
Nigel Murray

**Nigel Murray** (født 22. mai 1964 i Royal Leamington Spa i Warwickshire) er en engelsk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Murray har cerebral parese, bruker rullestol, og begynte med boccia tidlig på 1990-tallet. Han debuterte internasjonalt i 1999, og har deltatt i alle fire paralympiske sommerleker fra 2000 til 2012. Han er engelsk mester tolv ganger, og britisk mester syv ganger. 

## Karriere
18 måneder etter at han begynte med boccia deltok han ved Paralympiske sommerleker 2000 i Sydney, der han fikk én gullmedalje. Individuelt vant han klassen BC2, etter å ha slått sørkoreanske Jin Woo Lee 5-2 i finalen. Han vant alle sine kamper. Året etter fikk han sølv individuelt ved EM i boccia, som ble arrangert i Tsjekkia.

Ved VM i boccia 2002 i Portugal vant han to gullmedaljer, både individuelt og i lagkonkurransen. Han fikk ingen medaljer ved Paralympiske sommerleker 2004, men i 2005 var han med på det britiske laget som fikk sølv i EM i Portugal. Individuelt kom han på 4.-plass. Ved VM i Brasil i 2006 fikk britene bronse i lagkonkurransen, mens Murray kom på 9.-plass individuelt. I 2007 fikk Murray bronse individuelt og gull i lagkonkurransen ved World Cup i Vancouver. 

I 2008 deltok han ved sine tredje paralympiske sommerleker. Her fikk han sølv individuelt, etter finaletap 3-5 mot 22 år gamle Hoi Ying Karen Kwok fra Hongkong. Murray ledet her 3-0 etter første omgang, men tapte likevel finalen. I lagkonkurransen fikk Storbritannia gull, etter seier 8-4 mot Portugal i finalen. I tillegg til Murray deltok Dan Bentley, Zoe Robinson og David Smith på laget. 

Ved EM i boccia 2009 fikk han to medaljer. Individuelt gikk han ut av gruppespillet med 4 seire på 4 kamper, og en samlet score på 57-2. Hans første tap kom i semifinalen, der han tapte 0-4 mot spanske Manuel Martin, men han vant deretter bronsefinalen 7-3 mot Pedro Silva. I lagkonkurransen fikk Storbritannia sølv, bak Portugal. 

Han fikk sølv individuelt ved i VM i boccia 2010. Han slo europamester Manuel Ángel Martín i kvartfinalen, og Tomas Kral i semifinalen, men tapte 2-5 for kinesiske Zhiqiang Yan i finalen. Året etter fikk han to medaljer ved World Cup i Belfast. Individuelt fikk han sølv, bak portugusiske Abilio Valente, og i lagkonkurransen fikk Storbritannia bronse.

Han fikk bronse i lagkonkurransen ved London Boccia Invitational 2012, og gull individduelt. Ved Paralympiske sommerleker 2012 i London var han med på Storbritannias lag som fikk bronse i klassen BC1-2, her spilte Murray sammen Dan Bentley, Zoe Robinson og David Smith. Storbritannia slo her Portugal 7-5 i bronsefinalen. Individuelt ble han slått ut i kvartfinalen, der han tapte 1-3 for Zhong Kai.

## Referanser


## Eksterne lenker
* Profil hos IPC 
* GB Boccia - BC2 Nigel Murray
* British Paralympic Association - Nigel Murray
* Paralympians Club - Nigel Murray
* London 2012 - Nigel Murray
* London 2012 - Athletics - Boccia (resultater PL 2012)
Statsadministrasjonen for religiøse anliggender

**Statsadministrasjonen for religiøse anliggender** (forenklet kinesisk: 国家宗教事务局; tradisjonell kinesisk: 國家宗教事務局; pinyin: *Guójiā Zōngjiào Shìwùjú*), forkortet **Zongjiaoju** (宗教局, *Zōngjiàojú*), godt kjent under sitt engelske navn *State Administration for Religious Affairs*, forkortet *SARA*) er formelt en etat under Statsrådet men er veiledet av Enhetsfrontens arbeidsdepartement til Kinas kommunistparti. Den har tilsyn med Kinas fem offisielt godkjente religiøse paraplyorganisasjoner, Kinas buddhistiske forening, Kinas taoistiske forening, Kinas islamske forening, Den protestantiske Tre Selv patriotiske bevegelse og Den kinesiske patriotiske katolske forening. 

Det er Statsadministrasjonens oppgave å kontrollere religiøse utnevnelser, utvelgelse av geistlighet og fortolkning av religiøs lære. Statsadministrasjonen arbeider også for å se til at de registrerte religiøse organisasjoner støtter det kinesiske kommunistiske partis politikk og bidrar til å fremme Partiets samfunnsmessige prosjekter.

Ye Xiaowen (; pinyin:* Yè Xiǎowén*) ledet SARA fra 1995 til 2009. Etter Ye ble sekretæren for det kinesiske kommunistiske partikomite ved  Sentralinstituttet for sosialismen, Wang Zuoan, forfremmet fra SARAs visedirektørstilling til direktørvervet.

## Referanser


## Eksterne lenker
*
Jepsen

**Jepsen**:
* Allan (Kierstein) Jepsen (° 1977, Kolding), en dansk tidligere fotball spiller
* Erling Jepsen (° 1956, Gram), en dansk forfatter
* Carly Rae Jepsen (° 1985, Mission, Britisk Columbia), en canadisk sangartist
* Maria Jepsen (° 1945, Bad Segeberg)

## Se også
* Jeppsson
MP3Gain

**MP3Gain** er en åpen og fri (også gratis) Lyd-fil standardiserer.

Den er utgitt under den frie bruker lisensen GNU Lesser General Public License.

## Funksjoner
* Automatisk og tapsfri justering av lydnivået på mp3-filer så alle mp3-ene har lik oppfattet lydnivå.

## Se også
* Fri programvare
* Fri programvare til Windows
* Fri programvare til Mac OS X

## Eksterne lenker
* 
* Youtube Tutorial
Järvi

**Järvi** er finsk for innsjø, og et vanlig finsk etternavn, også brukt i Estland.

* Jyrki Heikki Järvi (f. 1966), finsk seiler og olympisk mester
* Neeme Järvi (f. 1937), estisk dirigent
The Red Jumpsuit Apparatus

**The Red Jumpsuit Apparatus** er et amerikansk rockeband som ble startet i Middleburg i Florida i 2003.

Barndomsvennene Ronnie Winter og Duke Kitchens startet bandet i 2001. The Red Jumpsuit Apparatus ble offisielt dannet i 2003, etter at de fikk med flere medlemmer til bandet. Bandnavnet ble til ved at bandmedlemmene stemte på tilfeldige ord de kastet på en vegg.
I 2005 spilte The Red Jumpsuit Apparatus inn en EP-CD som ble gitt ut i forskjellige byer for å skape blest om bandet. Bandet begynte også å bli mer populære etter at de begynte å markedsføre seg via visse sosiale medier (Myspace). Selv om de var populære lokalt, fant bandet det vanskelig å sikre seg en platekontrakt. De valgte derfor en periode på 18 måneder på å skrive sanger før de begynte å gi konserter. Etter at bandet hadde spilt en rekke konserter og forestillinger, økte tilhengerskaren til et nivå langt utover deres nærområde. Jason Flom fra Virgin Records la også merke til bandet, og i 2005 begynte de å jobbe med sitt første album for Virgin.

## Diskografi
*2004 *The Red Jumpsuit Apparatus*
*2005 *Don't You Fake It*
*2009 *Lonely Road*
*2011 *Am I the Enemy*

## Referanser

## Eksterne lenker
* 
* 
*
Cravera

* se systematisk inndeling

***Cravera*** er en slekt av sommerfugler som tilhører familien smygere (Hesperiidae).

## Utseende
Middelsstore (vingespenn ca. 45–50 millimeter), mørkbrune smygere. Oversiden er mørkbrun med noen hvite flekker som på bakvingen går sammen til et hvitt tverrbånd. Bakkroppen og den indre delen av bakvingene har en del grønnlige, glinsende, hårlignende skjell. Undersiden er lysere brun, forvingen med et hvitt felt ved bakkanten, bakvingen med et markert, hvitt tverrbånd.

## Levevis
Sannsynligvis lever larvene, som andre Hesperiini, på gress og halvgress.

## Utbredelse
Slekten er utbredt i Sør-Amerika (kjent fra Surinam, Fransk Guyana og Bolivia).

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Hesperiini  Latreille, 1807
**************** Slekten *Cravera* de Jong, 1983
***************** *[[Cravera laureatus]]* (Draudt, 1923)
***************** *[[Cravera rara]]* de Jong, 1983

## Kilder
* Brower, A.V.Z. & Warren, A. (2007) *Cravera* på *Tree of life* http://tolweb.org/Cravera/
* Markku Savela's Lepidoptera and some other life forms: Sjekkliste over artene. Hentet 3.11. 2012.

## Eksterne lenker
* 
* Butterflies of America - *Cravera* spp. http://www.butterfliesofamerica.com/L/t/Cravera_a.htm
Tamm

**Tamm** kan referere til:
* Hedvig Svedenborg, født Tamm
* Igor Tamm
* Jüri Tamm
* (Claës) Fabian Tamm
* Mary Tamm

## Se også
* Tammer
Baklava

**Baklava** er en kjent dessert som også er mye utbredt i tidligere osmanske områder (Hellas, Balkan, Tyrkia, Bulgaria og Kurdistan), samt i Sentral-Asia og Vest-Asia, og andre steder der det bor mange tyrkere. Den består av flere tynne lag med filodeig, fylt med nøtteblanding og trukket i honning eller sirup.

## Etmyologi
Ordet baklava stammer fra de gamle tyrkiske ordene *baklağu* og *baklağı*. Det er også vært nevnt at ordet kan være en tyrkifisering av det mongolske ordet *baγla-*, men dette ordet har selv tyrkisk opphav.


Image:Baklava - Turkish special, 80-ply.JPEG
Image:Baklava(RobertK).jpg
Image:Baklava ST 06.JPG
Image:Many types of baclava.jpg


## Referanser
Beekman

**Beekman**:
* Aimée Beekman (* 1933, Tallinn), estisk forfatterinne
* (Garretson) "Garry" Beekman Trudeau (* 1948, New York)
* Marcel Beekman (* 1969), nederlandsk tenor
* Vladimir Beekman (; 1929, Tallinn  2009, Tallinn), estisk forfatter og oversetter
* Yolande (Elsa Maria) Beekman, født Unternahrer (1911, Paris  1944, KZ Dachau), sveitsisk spion under den andre verdenskrig

## Se også
* Beckmann
* Becker
## Referanser